Čáry

Čáry sú obec na Slovensku v okrese Senica, v Trnavskom kraji, v regióne Záhorie.

Poloha 
Obec sa nachádza na severozápade Trnavského kraja, 20 km západne od okresného mesta Senica. Cez obec prechádza cesta II. triedy 500 a v jej blízkosti sa nachádza diaľnica D2 (8 km) a železničné trate Bratislava – Břeclav (4 km), Kúty – Sudoměřice (4 km) a Kúty – Trnava (1 km).

Prírodné podmienky

Rastlinstvo a živočíšstvo 
Na území obce sa nachádzajú lesy zložené z drevín ako borovica lesná, agát biely (na severe územia) a dub letný, javor a buk lesný (na juhu územia).

Živočíchy vyskytujúce sa v tunajších lesoch, na poliach a v blízkosti sídiel sú cicavce ako kuna lesná, tchor tmavý, jazvec lesný, bobor európsky, krt obyčajný, veverica obyčajná, jež bledý, zajac poľný, líška hrdzavá, diviak lesný, srnec lesný, jeleň lesný; vtáky ako  vrabec domový, stehlík obyčajný, kanárik poľný, lastovička obyčajná, škorec obyčajný, drozd čierny, hrdlička záhradná, vrana čierna, kačica divá, bažant obyčajný, jastrab krahulec, sokol myšiar, myšiak hôrny, kaňa močiarna; plazy a obojživelníky ako ropucha zelená, jašterica krátkohlavá, slepúch lámavý, užovka hladká.

Vodné toky 
 Myjava
 Čársky potok
 Čárska Kopánka
 Smolinský potok

Názov 
Vývin názvu obce
 1392 - Cher
 1588 - Chiary
 1773 - Csary
 1786 - Cschari
 1808 - Csari, Cžary 1863 - Csári 1920 - Čáry, Čáre''

Obyvateľstvo

Vývoj počtu obyvateľov

Politika

Starostovia obce 
 Richtári obce Čáry za rakúskou-uhorskej monarchie:
 Pavel Kralovič
 Michal Hluchý
 Pavel Lánik
 Štefan Lánik
 Richtári obce Čáry 1918 - 1940:
 Ján Lábský
 Ladislav Adamovič
 Vavrinec Komorník
 Anton Valovič
 Vládny komisár obce 1940 -1945:
 Albín Mráz
 Richtári obce Čáry 1945 - 1948:
 Fabián Mihálik
 Bendikt Kadlic
 Predsedovia MNV obce 1949 - 1990:
 Klaudius Vajda
 Alexander Mihalovič
 Emil Ozábal
 Titus Vajda
 Jozef Vizváry
 Jozef Valúšek
 Ján Královič
 Anton Bartal
 Anton Polák
 Starostovia obce Čáry 1990 - súčasnosť:
 Marián Halás (1990 - 2007)
 Anežka Bozelmanová (2007 - 2010)
 Martin Královič (2010 - 2014, 2014 - )

Kultúra a zaujímavosti

Pamiatky 
 Rímskokatolícky kostol sv. Martina, jednoloďová baroková stavba s polkruhovým ukončením presbytéria a predstavanou vežou z rokov 1640-1653. Úpravemi prešiel v prvej polovici 18. storočia a na konci 19. storočia. Fasády kostola sú členené opornými piliermi a segmentovo ukončenými oknami so šambránami. Veža je členená lizénami a ukončená korunnou rímsou s terčíkom s hodinami a zvonovitou helmicou.  

 Rodný dom Martina Kollára, číslo 54, jednopodlažná ľudová bloková stavba s valbovou strechou z prvej polovice 19. storočia. Objekt má po moderných úpravách hladké fasády. 

 Mandelíkov mlyn, torzo technickej pamiatky, bývalá rozsiahla mlynská usadlosť na umelo vytvorenom ramene rieky Myjavy, Čárskom náhone.

Pomníky 
 Pomník padlých vojakov v 1. a 2. svetovej vojne.

Organizácie v obci 
 ŠK Baník Čáry
 Základná organizácia Jednota dôchodcov na Slovensku Čáry
 Urbárske združenie pozemkové spoločenstvo Čáry

Pravidelné podujatia 
 fašiangy - "tanec Turkov"
 stavanie mája
 letné hody

Školstvo 
Prvé presné správy o založení školy v obci Čáry pochádzajú z roku 1812. Bola to škola s jednou triedou. O prvom učiteľovi sa správy nezachovali. Keďže sa počet obyveteľstva v obci zvyšoval a tým aj pribúdalo detí, bolo nutné vytvoriť ešte jednu triedu. Stalo sa tak v roku 1880. V roku 1930 obec dala postaviť novú školskú budovu s jednou triedou a riaditeľským bytom. Spolu teda boli v Čároch tri triedy. Učitelia sa tu striedali takmer každým rokom. Od roku 1946 bol riaditeľom František Kubovič. Od tejto chvíle sú o škole v Čároch vedené dosť presné záznamy, pretože sa začala písať školská kronika. V roku 1960 bola slávnostne otvorená novostavba Základnej školy. Odvtedy je Základná škola Čáry plnoorganizovaná škola.

Osobnosti obce

Rodáci 
 Martin Kollár (* 1853 - † 1919), národnokultúrny pracovník, redaktor a prekladateľ
 Mária Kráľovičová (* 1927), herečka, čestná občianka obce od roku 2007
 Jozef Lánik (* 1941 - † 1995), fyzik

Pôsobili tu 
 Jozef Agnelli (* 1852 - † 1923), šľachtiteľ, pestovateľ a ľudovýchovný pracovník

Referencie

Iné projekty

Externé odkazy 
 Oficiálna stránka obce 
 Stránka miestnej základnej školy
 Stránka miestnej materskej školy

 
Obce okresu Senica